Sult

Sult eller hungersnød er en betydelig mangel på inntak av mat og næringsstoffer. Sult er den mest ekstreme formen av feilernæring. Hos mennesker fører langvarig sult (mer enn 1-2 måneder) til kronisk organskade og kan i verste fall føre til død. 

Ifølge World Health Organisation (WHO) er sult den største enestående trusselen mot verdens folkehelse. Sult er også en svært stor bidragsyter til barnedødelighet og i 2022 var 22 % av alle barn under 5 år kronisk underernært ifølge FN. I 2023 led 733 millioner mennesker av sult, og 2,33 millarder mennesker opplevde moderat til alvorlig matusikkerhet.

The Integrated Food Security Phase Classification (IPC) er et globalt initiativ og samarbeid mellom globale og nasjonale hjelpeorganisasjoner. Dette samarbeidet brukes til å vurdere alvorligheten av matsituasjonen i et bestemt område og gir en felles pålitelig analyse av sultsituasjonen og som videre brukes til planlegging av nødhjelp og tiltak. IPC deler sult inn i fem faser, vist i tabellen nedenfor.      

+Tabell 1: Beskrivelse av de ulike fasene av sult. FaseNavnBetydning 1Minimal Husholdningene har tilstrekkelig tilgang på mat og andre grunnleggende behov.2StressetHusholdningene klarer å dekke sine minimumsbehov med begrensede ressurser. situasjoner kan kreve at de må redusere utgifter til helse, utdanning og andre viktige behov for å ha råd til mat. 3KriseHusholdningene har en forskjell i matforbruket som fører til høy eller akutt underernæring, eller klarer så vidt å dekke sine minimumsbehov ved å bruke livsviktige ressurser eller bruk av krisetiltak. I denne fasen kreves humanitær hjelp for å kunne beskytte liv og levebrød. 4NødsituasjonHusholdningene har svært store forskjeller i matforbruket og/eller minimalt igjen av levebrødet sitt, og kjennetegnes av alvorlig akutt underernæring og høy dødelighet. I denne fasen kreves rask og omfattende humanitær hjelp for å redde liv. 5KatastrofeEkstrem mangel på mat og andre grunnleggende behov. Svært høy dødelighet og omfattende hungersnød. 

Ifølge IPC lever 140,97 millioner mennesker i sult fase 3 eller høyere i dag.

 Symptomer 
Sult gir en variasjon av symptomer som kan innebære:
 Utmattelse
 Økt hjertefrekvens
 Oppblåst mage (spesielt fremtrende hos barn)
 svimmelhet
 Humørendringer
 Svekket immunsystem
 Utslett
 Anemi
 Gallestein
 Kardiovaskulære og respiratoriske sykdommer
 Nyresvikt

 Årsaker 
Sult kan være et resultat av naturkatastrofer, krig og konflikt, politiske og økonomiske årsaker. Naturkatastrofer som tørke, flom og ekstremvær vil kunne ødelegge avlinger og hindre matproduksjon. I land med krig og konflikt skapes sult ved ødeleggelse av matproduksjon, blokader av forsyningslinjer og hindringer for tilgang til mat og medisiner. Fattigdom er en direkte årsak der befolkningen ikke har råd til å kjøpe seg mat. I land med politisk uro kan bønder hindres til å dyrke mat kunne føre til matmangel og sult.

 Tiltak 
FNs bærekraftmål 2; Utrydde sult er essensielt i tiltakene som settes i gang for å få ned sultsituasjonen i verden. Å utrydde sult er et komplekst mål med hovedsakelig politiske løsninger:
 Å stanse krig og konflikt er essensielt for å sikre at befolkningen får tilgang på mat
 Redusere klimaendringene for å kunne fortsette å drive jordbruk uten hetebølger eller tørke, samt ekstremvær
 Investering i teknologi og kunnskap i landbruk i fattige land

 Referanser 

 Eksterne lenker 


Kategori:Ernæring
Kategori:Følelser
Kategori:Naturkatastrofer